ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ

Білім беру ұйымы (балабақша / шағын орталық) НҰРДӘУЛЕТ БӨБЕКЖАЙЫ КМҚК
Топ: кіші топ  
Балалардың жасы: 2 жастағы балалар
Жоспардың құрылу кезеңі: 24.08.2026 ж. - 28.08.2026 ж. «Қош бол, жарқын жаз!» 
Педагогтің аты-жөні Мусина Р.С., Тулепбергенова А.Т. 

	Балаларды далада қабылдау
	Күнделікті дене қызуын өлшеу, балалардың дене терісіне, сыртқы келбетіне назар аудару; тәрбиешінің ата-аналарды толғандырған сұрақтарына жауаптары; балаларға арналған қолайлы орта тудыру.

	
	Ата-аналармен "Досың жанында болғанда көңіл-күйін қандай болады?" тақырыбында әңгімелесу.

	
	"Жұпты тауып ал" ойыны.
Мақсат-міндеттер: балаларды түстер арқылы жұпқа жиналу амалдарына үйрету; татулық, сүйіспеншілік сезімдерін дамыту.
Балалардың әрқайсына түсі белгілі фишканы беріп, жұптарға жиналуға шақыру.
"Дос болайық бәріміз" әні.
(музыка)
Мақсат-міндеттер: балаларға жағымды көңіл-күйге бөленуге мүмкіндік жасау; музыкалық қабілеттерді дамыту.
- Балалар, біз бір-бірімізге доспыз ба? (Иә).
- Қане, бәріне біз қалай дос бола алатынымызды көрсетейікші (бір-бірінің қолдарынан ұстап, құшақтасады).
- Бірге дос туралы ән шырқайық
	"Біз доспыз" жаттығуы.
(тіл дамыту және көркем әдебиет)
Мақсат-міндеттер: бір-біріне жылы шыраймен қарауға бейімдеу.
- Балалар, қане қол ұстасайық. Әрқайсыларың көршілеріңнің көзіне қарап, оған өзінің мейірімді күлкісін сыйласын.
- Досыңның қолының жылуын, қолдарын арқылы бір-бірлеріне деген жылулықты сезініңдерші.
- Жылуды сездіңдер ме? Себебі біз көппіз және біз доспыз.
Балалармен әңгімелесу: "Өзіннің досын жайлы айтып бер".
Мақсаты: достықтың мағынасын түсіндіру.
Біздің ұран: «Әрқашан дос біргеміз, ажырамас іргеміз».
	"Аяқтарымыз, топ-топ" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл қимылды ойындар ойнауға ынталандыру. Педагогтің белгілеріне сәйкес қимылдауға баулу.
Ойын мазмұны. Балалар шеңбер құрып, тәрбиеші ортада тұрады. Тәрбиеші: "Аяқтарымыз, топ-топ" - дегенде, балалар орындарында тұрып, аяқтарын топырлатады. Ал: "Үһ-үһ!" сөздеріне — отырып, тұрады (4—5 рет). Тәрбиеші: "Қолдарымыз, хлоп-хлоп!"- дегенде, балалар алақандарын соғады, одан кейін шеңбер бойымен жүреді. Ойын 3—4 рет қайталанады.
Ойыншық мысықпен ойнау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды көркем сөзді тыңдауды бейімдеу, мысықтың мінез-құлқын бақылау, тәрбиешінің қимылын қайталау.
Тікірейіп құлағы,
Жолға келіп тұрады.
Тәй-тәй басқан
Сүрініп кеп құлады.
Жолға отырма мысығым,
Екі көзім қысығым.
Өтіп кетсін бөгелмей,
Балапаным-бұзығым.
	Суреттерді қарастыру. Жеміс (көгөніс)
(тіл дамыту және көркем әдебиет, қоршаған әлеммен таныстыру)
Мақсат-міндеттері. Заттарды және олармен әрекеттерді атау, оларды суреттерден тану. Суреттердің мазмұны бойынша қойылған сұрақтарға жауап беруді дамыту. Сөздік қорларын байыту. Қоршаған әлемге қызығушылықты арттыру.
“Менің көңілді добым…” қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ету; бір орында тұрып қос аяқпен секіруге, мәтінді мұқият тыңдап, мәтіннің соңғы сөз айтылған кезде ғана допты қуалауға ынталандыру. Қауіпсіздікті қадағалау.
	«Торғай» саусақ жаттығуы.
(тіл дамыту және көркем әдебиет)
Торғай, торғай, (алақанды ашып-жабу)
Шиқ-шиқ! (екі қолды жоғары көтеру, қайта түсіру)
Қаптың аузын ашайын, (алақанды ашу)
Құстарға жем шашайын. (екі қолдың алақанын жан-жаққа сермеу)
«Орманда серуендеу» сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Балалардың қиялын жетілдіру, қарым-қатынас қабілеттерін арттыру.

	
	Еңбекке баулу мақсатындағы тапсырма: "Ойнап болғаннан кейін топ ішін жиыстыру".
Мақсат-міндеттер: балаларда саналы түрде тәртіпке деген ұмтылысты, ойыннан кейін ойыншықтарды жинау әдетін қалыптастыру, жұмыс жоспарын құра білу, алдағы іс-әрекетке қажетті материалдарды таңдай білуге үйрету.
(еңбек іс-әрекеті)
	Еңбекке баулуға арналған тапсырма: өсімдіктердің ірі жапырақтарын сүрту.
Баланы еңбек әрекетіне жетелеу.
Мақсат-міндеттер: бөлме өсімдіктеріне күтім жасауға үйрету, тазалыққа тәрбиелеу; еңбек етуге қызығушылықтарын және ересектерге көмектесу ниетін ояту.
Сүртуге арналған алжапқыш, қолғаптар.
(еңбек іс-әрекеті)
	Еңбекке баулу мақсатындағы тапсырма: "Орындықтарды орындарына қоямыз".
Мақсат-міндеттер: еңбек дағдыларын дамытуды жалғастыру; тапсырманы тез, дәл орындау.
(еңбек іс-әрекеті)
	Еңбекке баулуға арналған тапсырма: балабақша ауласын қураған (ағаштан түскен) ұсақ бұталардан жинау.
Мақсаты: қарапайым еңбек дағдыларын қалыптастыру; ересектерге қолқобыс етуге тәрбиелеу.
(еңбек іс-әрекеті)
	Еңбекке баулуға арналған тапсырма: үлескедегі бұтақтарды жинаймыз.
Мақсаты: қарапайым тапсырмаларды орындауға тарту; ұқыптылыққа тәрбиелеу.
(еңбек іс-әрекеті)

	Таңғы гимнастика
	(дене тәрбиесі)
№19-таңғы гимнастика кешені (текшелермен)
«Текшені текшеге». 5 рет қайталау. Б.қ.: аяқ арасын алшақ қою, текшелерді арқасына (артына) ұстау. 1 – текшелерді жанына қарай жіберіп, алдыға шығару; 2 – тоқылдату; 3 – б.қ. оралу.
«Текшелерді тізеге». 5 рет қайталау. Б.қ.: аяқтарын иықтың еніне қою, текшелер белде. 1– алдыға еңкею; 2 – текшелерді тізеге, аяқты бүкпеу. 3 – б.қ. оралу.
«Бұрылу». 4 рет қайталау. Б.қ.: өкшеге тіреліп отыру, текшелер иықта. 1 – бір жағына бұрылу, текшені еденге тигізуге тырысу. 2 – б.қ. оралу. 3 – басқа жағына соны қайталау.
«Тоқылдатамыз». 6 рет қайталау. Б.қ.: аяқ арасын сәл ашып қою, текше ұстаған қолдарын төмен ұстау. Денені бірнеше рет серпінді түрде қозғалтып, текшелерді бір-біріне тықылдату.
3. Бір орында 10-12 рет секіру.
4. Тыныс алу жаттығулары. Б.қ.: 1-4 – қолдарын ақырын жоғары көтеру, дем алу.
5-8 – қолдарын төмен түсіру, демін сыртқа шығару.

	Гигиеналық шаралар
	Сумен жуыну. Өз бетінше жеке орамалмен құрғатып сүрту. Шектеу шараларына байланысты залалсыздандыру үшін қосымша санитарлық талаптар қойылған болса орындау. Қажеттілігіне қарай, балаларға көмектесу арқылы өз-өзіне қызмет ету дағдыларын жетілдіру (педагогтің көмегі, бір-біріне көмектесу).

	Таңғы асқа дайындық
	(қоршаған әлеммен таныстыру, мәдени-гигиеналық дағдылар)
Балалармен бірге ойыншықтарды орнына жинау; тазалыққа баулу. Тамақтанар алдында қол жуу ережесін сақтап жуғызу; өз орамалын қолдануға дағдыландыру.

	Таңғы ас
	"Қасықты дұрыс ұстап үйренеміз".
Балаларды қасықты дұрыс ұстауды үйрету бойынша жұмысты жалғастыру.
Ғажайып сәт.
Топқа қасықты ауызына дұрыс апармай, көжені шашыратып, үнемі көйлегін былғап алатын Камила қуыршақ "келеді". Балалар қонақты сабырға шақырады. Оған "қуыр, қуыр, қуырмаш" санамағын айтып береді. Кейін тәрбиеші сәбилерге сиқырлы қасықтарын қолдарына алып, қуыршақ Камилаға көжені қалай жеу керектігін көрсетуді ұсынады. Сонында Камила балаларға алғысын білдіреді.
(мәдени-гигиеналық дағдылар)
Ойын-жағдаят: "Біз ас ішеміз".
Мақсат-міндеттер: үстел басында тыныш отыруды, денені, қасықты дұрыс ұстауды, қасыққа асты толтырмай алуды, ернеуі кең жерінен шусыз жеуді үйрету, өз бетінше, ұқыпты жеу біліктіліктерін тәрбиелеу.
(мәдени-гигиеналық дағдылар)

	Тәрбиеші
мен
балалардың
еркін
әрекеті
	Таңғы сәлемдесу шеңбері.
(қоршаған әлеммен таныстыру)
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; топтастарға жылы шыраймен қарауға баулу.
Қол алысып, қане, біз,
Достасайық бәріміз.
Айтарым бар сендерге,
Тез тұрыңдар шеңберге.
Қандай жақсы бір тұру,
Достарменен бір жүру!
Қандай жақсы дос болу!
- Балалар, көңіл-күйлерің қандай?
- Көтеріңкі, көңілді, қуанышты!
- Біз біргеміз, біз доспыз.
Әңгімелесу: «Қош бол, жарқын жаз!»
Балалардың жаз мезгілі жайында ұғымдарын бекіту, жағымды оқиғалар жайында өз пікірімен бөлісунге талпындыру.
	"Жақсы - жаман" ойыны.
(қоршаған әлеммен таныстыру)
Мақсат-міндеттер: балалардың жаман-жақсы туралы түсініктерін қалыптастыру; сөйлеу қабілеттерін дамыту.
Бір-бірінді ренжіту – жаман.
Ойыншықтармен бөлісу – жақсы.
Бірге ойнау – жақсы.
Жанжалдасу – жаман.
Асфальтта сурет салу: «Кемпірқосақ».
(сурет салу)
Мақсат-міндеттер. Балалардың шығармашылық қабілеттерін дамыту.
	Таңғы сәлемдесу шеңбері.
(қоршаған әлеммен таныстыру)
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; қоршаған объектілерге қызығушылықты тудыру. Сәлем саған, алтын күн!
Сәлем саған, көк аспан!
Сәлем саған, Жер-Ана!
Сәлем саған, достарым!
Балалар қимылдарды орындайды, бір-бірін құшақтайды.
Альбом жасау: «Көрікті жаз» (ұжымдық жұмыс)
(жапсыру)
Мақсат-міндеттер.
Балалар мен ата-аналарды біріккен шығармашылық іс-әрекетіне тарту, қызығушылықты арттыру; жапсыру техникасын бекіту.
	"Күлкішілер ұшағында саяхат".
Мақсат-міндеттер: балаларды жағымды көңіл-күйге бөленуге тарту, достыққа тәрбиелеу.
Тәрбиеші:
- Балалар, бүгін біз күлкішілер ұшағына отырып, саяхатқа шығамыз. Ол үшін бірнеше шартты орындау керек.
- Қанаттарымыз екі жақта! (Балалар қолдарын екі жаққа созады)
- Белдіктерді саламыз! (Белдіктерді салған болып көрсету)
- Моторды қосайық! (Екі кол шынтақта бүгілген, алда, екі қолмен мотордың айналғанын көрсету)
- Ал енді ұшу үшін, мотордың бұндай дыбыстарын көрсетеміз: Ха-ха-ха!
- Мен бір ауыз сөздер айтқаннан кейін, сендер: Ха-ха-ха! - деп қолдайсыңдар. Жарайды ма?
- Біз ұшқанда күлеміз:
Балалар: Ха-ха-ха! Ха-ха-ха!
- Біз күлкішілер қаласына ұшамыз:
Балалар: Ха-ха-ха! Ха-ха-ха!
- Күн мен бұлтқа сәлем айтамыз:
Балалар: Ха-ха-ха! Ха-ха-ха!
Көңілсізді қолдаймыз:
Балалар: Ха-ха-ха! Ха-ха-ха!
"Сылдырмақтармен би".
(музыка)
1. Сылдырмақ жерде жатыр. Аяқтарын өкшеге қояды. 2. Екі жаққа кезек-кезек бұрылып, жартылай отырып-тұру.
3. Алақан соғу. 4. Екі аяқпен секіру
5. Бір орында айналу 6. Сылдырмақты жоғары көтеріп, сылдырлатады.
7. Сылдырмақпен билейді.
Әуен ырғағымен сылдырмақтарды себетке жинау.
	Дидактикалық ойындар: «Ғажайып дорба», «Жұбын табу».
(қоршаған әлеммен таныстыру, тіл дамыту және көркем әдебиет)
Мақсат-міндеттер. Балалардың достық қарым-қатынастарын арттыру, қоршаған орта заттары жайында түсініктерін нығайту.

	
	Дене тәрбиесінен ойын-жаттығулар
"Тату болайық"
Мақсат-міндеттер: Балаларды бірінің артынан бірін адымдатып жүргізу; залды айнала жүріп қолдарын жоғары көтеріп, гүлдер сияқты жайқалу; екі қолымен допты тордан жоғары лақтыру іскерліктерін жетілдіру; допты тордан жоғары лақтыру кезінде шапшаң, епті әрі жылдам болуға тәрбиелеу.
	Тіл дамыту және көркем әдебиеттен ойын-жаттығулар
""Дос іздеген бота"ертегісі"
Мақсат-міндеттер: Балаларға ертегі мазмұны бойынша бойларына мейрімділікті, адалдық қасиеттерін сіңіру; ертегіні байланыстыра сөйлеуге, өз ойын толық айтуға дағдыландыру; сөздік қорын молайту, тілін, есте сақтау қабілетін дамыту; досқа адал, мейірімді болуға тәрбиелеу.
	Қоршаған әлеммен таныстырудан ойын-жаттығулар
"Дос болайық бәріміз"
Мақсат-міндеттер: Балаларды достарымен мейірімді қарым-қатынаста болуға үйретуді; достық құндылығы туралы түсінік беру; достаса білуге тәрбиелеу; коммуникативтік дағдылардын дамыту.
	Сурет салудан ойын-жаттығулар
"Дос бола білейік"
Мақсат-міндеттер: Контур шегінде сурет салу, суретті жетіспейтін бөлшектермен толықтыру біліктіліктерін қалыптастыру; достық қарым-қатынас жайлы түсінік беру; көркемдік біліктіліктерін, қарындашты дұрыс ұстау дағдыларын дамыту; бірі-біріне деген сыйластыққа, достыққа тәрбиелеу.
	Музыкадан ойын-жаттығулар
"Көңілді балалар"
Мақсат-міндеттер: Балалардың музыкалық аспаптарында ойнай отырып, мимика, пластик көмегімен музыкалық бейнені мәнерлі, эмоционалды түрде жеткізе білу қабілетін дамыту; әр түрлі сападағы материалмен тәжірибе жасау барысында шығармашылық қиял мен музыкалық сенсорлық қабілеттерді дамыту.

	Серуенге дайындық
	(мәдени-гигиеналық дағдылар, қоршаған әлеммен таныстыру)
Балаларды өз шкафтарын танып, белгілі бір ретпен киініп-шешінуге, әртүрлі ілгектерді қолдана білуге баулуды жалғастыру. Киіміндегі олқылықты байқап, оны өз бетінше немесе ересектердің көмегімен ретке келтіруге, қажет кезде көмек сұрауға, серуенге дайын екенін білдіруге үйрету.
Серуенге шығар алдында қауіпсіздік жөніндегі нұсқаулар: "дұрыс", "дұрыс емес", "қауіпті" түсініктерін, серуенде сумен және құммен ойындарда қауіпсіздік ережелерін бекіту, лас суды ішпеу, құмды шашпау, тастарды лақтырмау, бас киімді шешпеу жайында қайта ескерту. Өз қажеттері туралы дереу педагогке айтуды ұсыну.
Айжан ақ көйлек киген,
Ақжан көк жалбар киген,
Мейір күртеше киген.
Ал не киесің сен?
Көйлекті ме? Жейдені ме?
Күртешені ме? Кеудешені ме?
Киіне ғой, өтінеміз,
Ойында сені күтеміз. (Д. Ахметова)

	Күндізгі серуен
	Құмды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға құмның құрғақ және дымқыл күйінде екі түрлі болатынын байқату; құрғақ құмның төгілетініне, дымқыл құмнан түрлі пішіндерді жасауға болатынына көз жеткізу; іс-тәжірибе жасауға ниеттерін дамыту; зияткерлікке баулу.
Еңбек тапсырмасы: құмды бір жерге үйіп, шелектерге салып, құмсалғышқа апару.
Мақсат-міндеттер: қарапайым еңбек әрекеттерін орындауға баулу.
«Құстар ұшады» қимылды ойыны.
(дене тәрбиесі)
Мақсат-міндеттер. Балалардың белгі бойынша қимылдау қабілеттерін дамыту; жылдамдыққа, ептілікке үйрету.
"Қуыспақ" қимыл-қозғалыс ойыны.
(дене тәрбиесі)
Мақсат-міндеттер: балаларды белгі бойынша, қуғыншыдан қашып жүгіруге бейімдеу; күш-жүгерін, кеңістікті бағдарлай білу қабілетін дамыту.
Балалар қуыспақ ойнағанды өте жақсы көреді. Ойын ойнатылмас бұрын ересек адам алдын-ала жұмыс жүргізу керек: ойын шартын түсіндіріп, жүгіруге арналған аймақты белгілеп беруі керек.
«Құмырсқалар» ойын-жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, бірінің артынан бірі саппен жүруді, жүгіруді (негізгі қимылды) жетілдіру; кеңістікті бағдарлауды, қимылды үйлестіруді дамыту.
Еңбекке баулуға арналған тапсырма: үлескені жинау; құмды құмсалғышқа салу.
Мақсат-міндеттер: ұқыптылыққа тәрбиелеу.
Дербес ойын әрекеті.
Мақсат-міндеттер: шығармашылық ойындарды дамытуға жағдай тудыру (ұсақ ойыншықтар мен заттарды таңдау, сонымен қатар табиғи материалдарды кеңінен қолдану).
	Бақбақты бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларда гүлдеп тұрған бақбақ жайлы қарапайым түсінікті дамыту; өсімдіктер әлеміне деген қызығушылықты арттыру.
Балаларды гүлдеп тұрған бақбақты танып, атауға жетелеу. Сөздік қорларын сын есімдермен молайту (сары, күн сияқты алтын түстес) өсімдіктерді аялауға тәрбиелеу.
Үлбіреген бақ-бақ,
Үлпілдеген аппақ.
"Уф", - десем, бақ-бақ,
Ұшасың ғой қаптап.
"Әткеншек" қимыл-қозғалыс ойыны.
(дене тәрбиесі)
Мақсат-міндеттер: балаларды шеңберге жиналып, бойымен мәтіндегі сөздерге сай қимылдауға бейімдеу; ұйымшылдық негіздерін салу.
Бір жоғары, бір төмен,
Күні бойы тербелем.
Әткеншек-ау, әткеншек,
Айнала бер бізбенен.
"Күн мен жаңбыр" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру; белгі бойынша жан-жаққа шашырап жүгіруге және бір-біріне соғылмай, бір жерге жиналуға дағдыландыру; вестибуляр аппаратын, кеңістікті бағдарлау қабілетін жетілдіру; ептілікке, достыққа тәрбиелеу.
"Балапандар мен күшік" қимыл-қозғалыс ойыны.
(дене тәрбиесі)
Мақсат-міндеттер: балаларды еліктеу қимылдарын жасауға ынталандыру; ойын желісіне, белгі бойынша бірінің соңынан бірі баяу жүру және бір бағытта жүгіру қабілеттерін жетілдіру; кеңістікті бағдарлау, зейін қабілеттерін, жағымды эмоцияларды дамыту.
Балапандар ұқсап балпаңдап жүруді көрсету.
Күшіктің жүгіріп келуін байқап - жан-жаққа тарап жүгіру.
Біз көңілді балапан үйректерміз,
Балпаң, балпаң етіп жүреміз.
Күшік келіп үрісе -
Жан-жаққа жылдам жүгіреміз.
Педагог балаларды, балапандарға жақсы еліктегендері үшін, мақтап жүреді.
"Допты қақпаға тигіз" қимылды жаттығуы.
(дене тәрбиесі)
Мақсат-міндеттер. Балаларды допты тура бағытта 0,5-1,5 метр арақашықтыққа, "қақпа" астына домалатуға дағдыландыру; дәлдікке, ептілікке, зеректікке баулу.
Еңбек тапсырмасы: гүлзарда өскен гүлдерді суару.
Мақсат-міндеттер: қарапайым еңбек дағдыларын қалыптастыру; қамқорлыққа тәрбиелеу.
	Жәндіктерді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды жиі кездесетін жәндіктермен, олардың тіршілік ерекшелігімен таныстыру.
Негізгі мазмұны: қоңыздардың қалай жүретінің қарастыру, олардың кейбіреулері ұшады. Ұшар алдында қоңыздардың қанаттарын қалай ашатынын, қорек іздеуге ұшып кетуін бақылау.
Көркем сөз.
Ұшқанда өлең айтады,
Қонғанда жер қазады.
Мұны да ойлап көріңіз. (Қоңыз).
Тыныс алу жаттығуы. "Қоңыздар".
(тіл дамыту және көркем әдебиет)
Балалар орындықтарға отырады, тәрбиеші: "Ж-ж-ж, - деді, - қоңыз-з-з" - дейді.
Балалар қолдарын иықтарына айқастырып қойып: "Тұрамын, ұшамын ж-ж-ж-ж-ж" - дейді.
Балалар қолдарын екі жаққа жазып, "ж-ж-ж-ж-ж" - деп дыбыстап, топ ішінде қозғалады (2 – 3 мин).
"Қоңыздар" қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүру, жүгіру) жетілдіру. Балаларды жан-жаққа шашырап жүгіруге, белгі бойынша бағытты өзгертуге, зейінділік танытуға жаттықтыру.
Қоңыздарым, құстардай
Қанат жайып, ұшыңдар!
Ұшып-ұшып болсаңдар,
Шөпке жылдам қоныңдар!
Зу-зулатып, жыбырлап,
Тізу жолмен қыбырлап,
Демалыңдар, тоқтаңдар,
Тыныштықта ұйықтаңдар. (Д. Ахметова)
Еңбек тапсырмасы: ойыншықтарды қорапқа, құмнан тазалап, жинау.
Мақсат-міндеттер: ұқыптылыққа, тазалыққа тәрбиелеу.
Балалардың шығарылған материалмен дербес ойын әрекеті.
Шығарылған материалдар: күрекшелер, сыпырғыштар, зембілдер, түрлі-түсті қарындаштар, қалыптар, қағаз беттері.
	Аула тазалаушының жұмысын бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың аула сыпырушы еңбегінің негізгі белгілерін байқай білуін дамыту; үлкендердің еңбегіне құрметпен қарауға тәрбиелеу.
Педагог балалардың назарын аула тазалаушының көгалдарды тазалап жүргеніне, оның қандай еңбек құралдары бар екеніне аударады.
Балаларға аула сыпырушының жазғы және қысқы еңбегін салыстыруды ұсыну.
Таң атқанда аулашы
Тазалайды ауаны.
Аулашы шапшаң, тапқыр,
Сыпырып жапырақ, бұтақты,
Ауланы асықпай жинайды,
Тазалықты сақтайды. (Д. Ахметова)
Жеке жұмыс: жолдармен жаттамақ сөздерінің ырғағына сай жүру.
"Үлкен аяқтар жолмен келеді... топ, топ, топ.
Кішкентай аяқтар жолмен жүгіреді... топ, топ, топ".
"Жалаушаға қарай жүгір" қимыл-қозғалыс ойыны.
(дене тәрбиесі)
Мақсат-міндеттер: балаларды белгі бойынша бір бағытта, бір-бірін итермей, жүгіруге ынталандыру; шапшаңдыққа, жылдамдыққа тәрбиелеу.
"Қорбаңдаған аюлар" ойын-жаттығуы.
(дене тәрбиесі)
Мақсат-міндеттер. Балаларды ересектермен бірге қимылдары жеңіл қимылды ойындар ойнауға ынталандыру. Қимылдарды үйлесімді орындауға, кейбір кейіпкерлердің қарапайым әрекеттерін жеткізе білуге үйрету (аю сияқты қорбаңдап жүру).
Айнала қалың орман,
Аюлар қорбаң-қорбаң,
Баяу басып жүреді,
Жидектерді тереді. (Д.Ахметова)
Еңбекке баулуға арналған тапсырма: үлескені жинау; құмды құмсалғышқа салу.
Мақсат-міндеттер: ұқыптылыққа тәрбиелеу.
Дербес ойын әрекеті.
Мақсат-міндеттер: шығармашылық ойындарды дамытуға жағдай тудыру (ұсақ ойыншықтар мен заттарды таңдау, сонымен қатар табиғи материалдарды кеңінен қолдану).
	Өтіп бара жатқан жүргіншілердің киімін бақылау. (қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды қоршаған объектілерге деген қызығушылығын арттыру; адамдар киген киімдерді байқап, атауға ынталандыру; зеректікке тәрбиелеу.
Балалардың назарын жаз келгеніне, күн жылынғанына, адамдар жұқа киімдер: көйлек шолақ шалбар, шолақ жең кеудеше кигеніне аудару. Балаларға өздерінің киген киімдері жайлы айтуды ұсыну.
Жаттамақ жаттату:
Бас киімді киемін, Күннен қорғанып жүремін".
"Көпіршік" қимыл-қозғалыс ойыны.
(дене тәрбиесі)
Мақсат-міндеттер: балаларды шеңберге жиналып, шеңбер бойында тақпақ сөздерін айта жүріп, бірлесіп ойнауға машықтандыру.
Мөп-мөлдір көпіршік,
Қалықта аспанда.
Жарылмай ұша бер,
Ешкімнен жасқанба!
"Торғайлар мен мысық" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге мазмұны қарапайым қимылды ойындар ойнауға ынталандыру. Кеңістікті бағдарлау, бір-біріне тиіп кетпей ұжыммен бірге қозғала білу іскерліктерін дамыту. Белгі бойынша әрекет ете білу, секіру, жүгіру дағдыларын жетілдіру.
Шығарылған материалмен дербес ойындар.
Еңбекке баулуға арналған тапсырма: үлескені қоқыстардан тазалау.
Мақсат-міндеттер: қарапайым еңбек дағдыларын қалыптастыру; қамқорлыққа тәрбиелеу.

	Серуеннен оралу
	(мәдени-гигиеналық дағдылар, қоршаған әлеммен таныстыру)
Балаларды топқа тәртіппен кіруге машықтандыру; белгілі бір ретпен киіну және шешіну, әртүрлі ілгектерді қолдана білу әрекеттерін қадағалау; киіміндегі олқылықты байқау және оны өз бетінше, ересектердің көмегімен ретке келтіруге үйретуді жалғастыру.
Тыныш, тыныш, тыныштық..,
Біз серуеннен оралдық.
Тобымызды көрген кезде,
- Алақай! - деп қуандық. (Дина Ахметова)

	Гигиеналық шаралар
	Ересектің бақылауымен бетін, қолдарын ластанған кезде және тамақтың алдында өз бетінше жуу, беті мен қолын жеке орамалмен құрғатып сүрту, ересектің көмегімен өзін ретке келтіру. Жеке заттарды (қол орамал, орамал, тарақ, түбек) қолдануға баулу.
Жуамыз қолды мөлдір сумен,
Сабындаймыз көпіргіш сабынмен,
Сүртеміз жұмсақ орамалмен.
Қуаныштымыз сен және мен. (Д. Ахметова)

	Түскі асқа дайындық
	(мәдени-гигиеналық дағдылар)
Қажет болса, тамақтанар алдында балалармен бірге ойыншықтарды орнына жинау, қолдарын жуғызу.

	Түскі ас
	(мәдени-гигиеналық дағдылар)
"Қасықты дұрыс ұстап үйренеміз".
Балаларды қасықты дұрыс ұстауды үйрету бойынша жұмысты жалғастыру.
Ғажайып сәт.
Топқа қасықты ауызына дұрыс апармай, көжені шашыратып, үнемі көйлегін былғап алатын Камила қуыршақ "келеді". Балалар қонақты сабырға шақырады. Оған "қуыр, қуыр, қуырмаш" санамағын айтып береді. Кейін тәрбиеші сәбилерге сиқырлы қасықтарын қолдарына алып, қуыршақ Камилаға көжені қалай жеу керектігін көрсетуді ұсынады. Сонында Камила балаларға алғысын білдіреді.

	Күндізгі ұйқы
	(мәдени-гигиеналық дағдылар, тіл дамыту және көркем әдебиет)
Мақсат-міндеттер: балалардың жайлы ұйқысына жағдай тудыру.
Баланың психофизикалық әлеуетін қалпына келтіру. Желдету. Тыныштықты сақтау.
"Әлди-әлди" әні.
Көзімнің ағы-қарасы,
Жүрегімнің парасы,
Уайым-қайғы ойлатпас,
Көңілімнің сапасы.
Айналайын, шырағым!
Көлге біткен құрағым!
Маңдайдағы құндызым,
Аспандағы жұлдызым.

	Ұйқыдан тұру
	Кешенді шынығу жаттығулары.
“Марғаулар оянады” (балаларға төсекте жатып керілуді, арқаны жазып, қолды жоғары созып, бір бүйірден екінші бүйірге бұрылуды ұсыну.)
Кіп-кішкене марғаулар,
Пырылдайды үнемі,
Жайғасыпты кілемде,
Ояңғысы келмейді.
Жалқауланба, марғауым,
Қандай сенің таңдауың.
Бойыңды жаз, керіліп,
Қалғандайсың керіліп.
Жеңіл уқалау (Қол және аяқ саусақтарын жоғары қарай уқалау, белді, арқаны, кеудені жазу)
Аяқ ұшымен жатын бөлмеде жүру.
Керілдік, жылдам тұрдық,
Аяқ ұшымен жүгірдік…
“Денсаулық жолдарымен” жүру.
“Топ, топ, топ”- адымдайды біздің аяқ.
Мақсат-міндеттер: қан айналымын жетілдіру. (дене тәрбиесі)

	Бесін ас
	Қолды сабындау және түзу қимылдармен жууды үйретуді жалғастыру, қолды жуғаннан кейін сығуды үйрету. Қолдарын өз орамалдарымен сүртіп, орнына ілу біліктіліктерін бекіту.
"Біз қолымызды қалай жуамыз" дидактикалық ойыны.
Жаттамақ оқу: "Мөлдір су". (мәдени-гигиеналық дағдылар)

	Тәрбиеші
мен
балалардың
еркін
әрекеті
	Сылдырмақтармен ойындар.
(қоршаған әлеммен таныстыру, музыка)
Мақсат-міндеттер: ырғақты есту, соған сай қимылдай білу қабілеттерін дамыту; көркем сөзді қимылдарды жасай жүріп айтуға бейімдеу; жағымды эмоцияларды дамыту.
Сылдырмағым сылдырла,
Шақыр барлық баланы.
Үнін естіп қуана,
Билеп кетсін бар бала.
(Тәрбиеші балаларға музыка ырғағымен сылдырмақ таратады)
"Сылдырмақпен тығылмақ".
1. Ойыншығым сүйікті,
Сылдырмағым көңілді,
Сылдырмағы сәбидің,
Қоңырауы әр үйдің.
2. Би билейміз айналып,
Сылдырмақпен көңілді.
Сылдыр, сылдыр, сылдырмақ,
Сылдыры оның төгілді.
3. Кетіп қалдың алысқа,
Ойнап жүрсін тығылмақ.
Естілмейді дауысың,
Қайда кеттің, сылдырмақ.
4. Бері келші жаныма,
Тағы бірге билейік.
Сыңғырымен сылдырмақ,
Шаттанайық, билейік.
"Тығылмақтан" кейін балалар сылдырмақтарды алдарына еденге қояды.
	"Дастархан" сюжетті-рөлді ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың ойын жоспарын жүзеге асыру біліктіліктерін дамыту; дастархан алдында әдептілік ережелерін ұстануға бейімдеу; коммуникативтік қабілеттерді дамыту.
Балалардың белгілі бір рөл үшін керек құрал-жабдықтарды өз бетінше таңдау, ойын көрінісіне жетіспей тұрған заттармен, ойыншықтармен толықтыру талпыныстарын ынталандыру.
"Досына көмектес" қимыл-қозғалыс аз ойыны.
(дене тәрбиесі)
Мақсат-міндеттер: балаларды белгі бойынша біресе билеп жүріп, біресе "көмек қолын" беріп, жұпты құруға машықтандыру; кеңістікті бағдарлау қабілетін дамыту; достыққа тәрбиелеу.
	Жаңа бөлме өсімдіктерімен таныстыру.
(қоршаған әлеммен таныстыру, тіл дамыту және көркем әдебиет)
Мақсат-міндеттер: жана бөлме өсімдігі жайлы түсінік беру, оның құрылымы (сабағы, жапырағы, гүлі), оларға күтім жасаудың қажеттілігі (суғару, қопсыту, шаңын сүрту).
"Мысық пен тышқандар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Үйлесімді қимылдауға, кейбір кейіпкерлердің қарапайым әрекеттерін жеткізе білуге ынталандыру. Кеңістікті бағдарлауға баулу. Қауіпсіздікті қадағалау.
- Тышқан шықты інінен,
"Сағат неше болды?"- деп,
Бауды тартып қалып еді,
Дүңгірледі барлық жер.
Тышқан қорқып қайтадан,
Кіріп кетті ініне.
	"Көңілді жан-жануарлар" музыкалық ойыны.
(музыка, дене тәрбиесі)
Мақсат-міндеттер: балалардың жабайы аңдар жайлы білімдерін толықтыру; балалардың қосылып тұрған музыканың ауысуына сәйкес қимыл-қозғалыс мінезін ауыстыру дағдыларын қалыптастыру; балалардың сөздік қорларын молайту; музыкаға деген сүйіспеншілікке тәрбиелеу.
Сюжетті-рөлдік ойын: «Айсұлуға тоқаш пісірейік»
(қоршаған әлеммен таныстыру, тіл дамыту және көркем әдебиет)
Мақсат-міндеттер. Балалардың қарым-қатынас қабілеттерін арттыру.
	«Торғай» саусақ жаттығуы.
(тіл дамыту және көркем әдебиет)
Торғай, торғай, (алақанды ашып-жабу)
Шиқ-шиқ! (екі қолды жоғары көтеру, қайта түсіру)
Қаптың аузын ашайын, (алақанды ашу)
Құстарға жем шашайын. (екі қолдың алақанын жан-жаққа сермеу)
«Кәмпитті қағазға ораймыз» дамытушы жаттығуы.
(сенсорика, қоршаған әлеммен таныстыру)
Мақсат-міндеттері. Балаларды сөздік нұсқауға және үлгіге сүйене отырып тапсырмаларды орындауға ынталандыру;
қимылдарды үйлестіруді, қолдың ұсақ моторикасын, «көз – қол» сенсомоторлық кеңістіктік координациясын дамыту;
берілген нысанға сай нақты әрекеттерді орындауға жаттықтыру.
Құрал-жабдықтар: шағын текшелер, цилиндрлер, шарлар, қағаз.

	
	"Естиміз-істиміз" ойын-жаттығуы.
Мақсат-міндеттер: қимыл-қозғалысты таныс өлеңдердің сөзіне сәйкес орындауды үйрету.
	Тыныс алуды дамытуға арналған ойын: "Маған ұшуды үйрет".
Мақсат-міндеттер: балаларды нұсқауларды дұрыс түсініп, қимылдарды жасауға дағдыландыру.
Ескерту: тыныс алу мұрын арқылы, дем шығару- ұртты толтырмай жасалады.
	“Менің көңілді добым…” қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ету; бір орында тұрып қос аяқпен секіруге, мәтінді мұқият тыңдап, мәтіннің соңғы сөз айтылған кезде ғана допты қуалауға ынталандыру. Қауіпсіздікті қадағалау.
	"Алақанға көбелекті жасырайық" жаттығуы.
(сенсорика)
Мақсат-міндеттер: балалардың жағымды көңіл-күйіне қолайлы жағдайлар жасау; елестету, түйсік, сезгіш қабілеттерін дамыту.
- Балалар, алақанымызда тонып қалған көбелек бар сияқты елестетейікші. Қане, оны жылы демімізбен жылытайықшы.
Оны кеуделеріне басыңдар. Ол сендердің немесе досыңның жүрек қағысын естісің.
Қараңдаршы, көбелек жылынған сияқты, нәзік қанаттарын жайып ұшып кетті. Достық көбелегі әр кез біздің топта өмір сүрсін.
	"Трамвай" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге мазмұны қарапайым қимылды ойындар ойнай білуді, балалардың қозғалысын басқа ойыншылардың қимылдарымен үйлестіре отырып, жұппен қозғалу қабілетін дамыту; түстерді тануға және оларға сәйкес қимыл-қозғалыстарын өзгертуге ынталандыру.

	Серуенге дайындық
	"Киімді бүктеп үйренеміз" ойын жаттығуы.
Мақсат-міндеттер: киімді дұрыс бүктеу біліктіліктерін қалыптастыру; балаларды өз киімдерін танып, атауға, өз шкафын белгіленуі (суреті) бойынша табуды үйрету.
	"Біз қуыршаққа қонжыққа қонаққа баруға қалай көмектестік" ойын-жағдаяты.
Мақсат-міндеттер: балаларды өз киімдерін танып, атауға, оларды рет-ретімен киюге, өз шкафын белгіленуі (суреті) бойынша табуға, шкафқа тиянақты бүктеп салуға үйрету.
	"Аңдарға түймелерін түймелеуге көмектесейік" дидактикалық тапсырмасы.
Мақсат-міндеттер: түймені түймелеу дағдысын қалыптастыруды жалғастыру; шұлықтан бастап, гольфіні, шұлық киюді үйрету.
	"Тілалғыш түймелер мен баулар". Мақсат-міндеттер: балаларда өзіне-өзі қызмет көрсету дағдыларын қалыптастыру, аяқ киімнің бауын тағуды үйрету, түймелеудің басқа түрлерін қолдануға жаттықтыру, (түймелер, жапсырғыштар, жүгіртпелер).
	"Біз қуыршаққа қонжыққа қонаққа баруға қалай көмектестік" ойын-жағдаяты.
Мақсат-міндеттер: балаларды өз киімдерін танып, атауға, оларды рет-ретімен киюге, өз шкафын белгіленуі (суреті) бойынша табуға, шкафқа тиянақты бүктеп салуға үйрету.

	Серуендеу
	Көбелекті бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: барлық тіршілік иелеріне қамқорлық танытуға үйрету.
"Түзу жолдармен" - жүгіруге, секіруге, жүруге жаттықтыру.
Үлескедегі шыбықтарды жинату – қарапайым тапсырмаларды орындауға баулу.
"Әтеш" жаттамағын қайталау.
Таяқшамен құмда сурет салу – балалардың шығармашылық әрекетін түрлендіру.
"Күн мен жаңбыр" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру; белгі бойынша жан-жаққа шашырап жүгіруге және бір-біріне соғылмай, бір жерге жиналуға дағдыландыру; вестибуляр аппаратын, кеңістікті бағдарлау қабілетін жетілдіру; ептілікке, достыққа тәрбиелеу.
"Төбешіктен төбешікке" қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, алға қарай ұмтыла қос аяқпен затқа дейін (10-15 сантиметр) секіруге жаттықтыру; зейінділікке, ептілікк тәрбиелеу.
"Қуыршақтарға арналған түскі ас" сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға бірге ойнауға үйренуге көмектесу; коммуникативтік қабілеттерді дамыту.
"Тату достар" ойыны.
(дене тәрбиесі)
Мақсат-міндеттер: шапшаңдыққа, татулыққа тәрбиелеу.
("Әрқашан дос біргеміз" әні қосылады )
Тәрбиеші балалар жолдарына бірнеше кедергі қояды (шеңберлер).
Бір-біріне қарама-қарсы тұрады, алақандарын тигізеді, солай жүріп, кедергілерді жояды.
Еңбек тапсырмасы: қурап түсіп жатқан жапырақтарды жинау.
Мақсат-міндеттер: тазалыққа, қарапайым еңбек дағдыларына баулу.
	Құмды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға құмның құрғақ және дымқыл күйінде екі түрлі болатынын байқату; құрғақ құмның төгілетініне, дымқыл құмнан түрлі пішіндерді жасауға болатынына көз жеткізу; іс-тәжірибе жасауға ниеттерін дамыту; зияткерлікке баулу.
Еңбек тапсырмасы: құмды бір жерге үйіп, шелектерге салып, құмсалғышқа апару.
Мақсат-міндеттер: қарапайым еңбек әрекеттерін орындауға баулу.
"Жалаушаға қарай жүгір" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл қимылды ойындар ойнауға ынталандыру. Балалардың ойынға қызығушылығын дамытуға ықпал ете отырып, негізгі қимылдарды (жүгіруді) жетілдіру; педагогтің белгісі бойынша ғана әрекет етуге, түстерді ажыратуға баулу. Қауіпсіздікті қадағалау.
"Құрсаудан құрсауға" қимылды жаттығуы.
(дене тәрбиесі)
Мақсат-міндеттер. Балаларды құрсаудан құрсауға аттап өту дағдыларын жетілдіру; тепе-теңдікті сақтауға, үйлесімді қимылдауға үйрету.
"Жидекті теріп алайық" ойын-жаттығуы.
(дене тәрбиесі)
Мақсат-міндеттер: балаларды алдын-ала алаңға таратылып жайылған жидектердің кескіндерін сигнал бойынша қорапшаға жинауға тарту; зейінді, кеңістікті бағдарлау, бір-біріне бөгет болмай қимылдауға бейімдеу.
	Ауа-райын бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға ауа райының құбылмалы екендігін, (жаңбырдан кейін ауадағы ылғалдылықты байқауға болатынын) көрсету; жапырақ, орындық, үлескенің дымқыл немесе құрғақ болғанын байқату; кешкі уақытта күн төмендеу түсіп, біраз салқындағанын байқату; байқағыштыққа, зеректікке тәрбиелеу.
"Өз жұбыңды тап" ойыны.
(дене тәрбиесі)
Мақсат-міндеттер: белгі бойынша еркін жүріп билеп немесе жұпқа жиналу қабілетін қалыптастыруды жалғастыру; кеңістікті бағдарлауға машықтандыру.
Әуен ырғағымен балалар топтың әр жерінде билейді. Музыка тоқтаған сәтте, жылдам өз досын табу керек.
- Жарайсыңдар, балалар, қарап тұрсам, бір-бірімен жақсы танысып алыпсыңдар, достықтарында берік екен. Ал енді бір-бірімізге мақтау сөздерін айтайық.
Қане үлкен шеңбер жасап тұрайық та, бір-бірімізге ойыншық беріп, мақтау сөзін айтайық.
«Құмырсқалар» ойын-жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, бірінің артынан бірі саппен жүруді, жүгіруді (негізгі қимылды) жетілдіру; кеңістікті бағдарлауды, қимылды үйлестіруді дамыту.
"Мадақтаулар" ойыны.
Мақсат-міндеттер: балалардың әдептілікке деген қызығушылығын арттыру; сыпайы арақатынастарды қалыптастыру, сөздік қорды байыту.
Еңбек тапсырмасы: қурап түсіп жатқан жапырақтарды жинастыру.
Мақсат-міндеттер: балаларды ұқыптылыққа, тазалыққа тәрбиелеу, қарапайым еңбек дағдыларын қалыптастыру.
	Итті бақылау (көршінің ауласындағы итті).
(қоршаған әлеммен таныстыру, тіл дамыту және көркем әдебиет)
Мақсат-міндеттер: иттің үй жануары екендігіне көз жеткізу; иттің дене мүшелерін көріп, атауға бейімдеу; жан-жануарларға деген қызығушылықты арттыру.
Үй жануары: ит оның сыртқы келбеті, мінез-құлқы жайлы түсінік беру.
"Сабалақ күшік (ит)" қимыл-қозғалыс ойыны.
(дене тәрбиесі)
Мақсат-міндеттер: балаларды белгі бойынша жүгіруге дағдыландыру; ойын кейіпкерінің қимылдарын байқауға үйрету; қозғалыс бағытын жылдам өзгерту біліктіліктерін қалыптастыру: зеректікке, жылдамдыққа тәрбиелеу.
Педагог жүргізушіні таңдауға ықпалын етеді: тақпақтағы соңғы сөздерден кейін ғана жүгіре білетін бала болу тиіс.
"Тигізбей өт" ойын жаттығуы.
(дене тәрбиесі)
Мақсат-міндеттер: балаларды жүру барысында заттарды айналып өтіп, жүруге жаттықтыру.
Еңбек тапсырмасы: гүлзарда өскен гүлдерді суару.
Мақсат-міндеттер: қарапайым еңбек дағдыларын қалыптастыру; қамқорлыққа тәрбиелеу.
Балалардың шығарылған материалмен ойындары.
	Терезеден қолайсыз ауа-райын бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: ауа-райында болып жатқан құбылыстарды байқауға машықтандыру; аспанды сұр бұлттардың жаулап алғаны - жаңбырлы күнге тән құбылыс екеніне көз жеткізу; бақылағыштыққа тәрбиелеу.
Жаңбыр жауып тұр, серуенге шығуға болмайды.
Жаңбыр сулы, жерге, өсімдіктерге тамшылайды, жолдағы барлығы су.
Адамдар қолшатыр ұстап келеді.
Жеке жұмыс: жаттамақ жаттау, "Жаңбыр".
Жаңбыр, жаңбыр төк-төк,
Болсын егін көп-көп.
"Қоян қимыл-қозғалыс ойыны.
(дене тәрбиесі)
Мақсат-міндеттер: балаларды мәтінді тыңдап, сөзіне сәйкес қимыл-қозғалыс жасауды дағдыландыру; секіруге ерекше көңіл бөлу.
«Қоян, қоян тұршы,
Беті, қолды жушы
Айнаға қарашы
Шашыңды тарашы!»
"Аққу-қаздар" қимыл-қозғалыс ойыны.
(дене тәрбиесі)
Мақсат-міндеттер: белгі бойынша бір бағытта жүгіруге машықтандыру; балалардың бір-біріне соғылмай жүре білу қабілетін дамыту.
Балалардың шығарылған материалмен ойындары.
Еңбекке баулуға арналған тапсырма: үлескедегі ойыншықтарды жинау.
Мақсат-міндеттер: ұқыптылыққа тәрбиелеу.

	Серуеннен оралу
	"Сылдыр, сылдыр, сылдыр су…" ойын жағдаяты.
"Сылдыр, сылдыр, сылдыр су…" тақпақ-жаттамағын оқу.
Мақсат-міндеттер: сабынды ыдысынан алуға үйрету, үлкендердің көмегімен, қолдарын сабындап, сабынды орнына қою, алақандарыңды бір-біріне ысқылап, сабынды шайып тастау, сүлгілерінің орнын білу. Ересек адамның көмегімен қолдарын құрғатады.

	Кешкі ас
	Алдыңдағы түскі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	Кітап бұрышында: өткен тақырыптар бойынша суреттерді қарау, сипаттап айту; ертегілерді есте жаңғырту, кейіпкерлердің сөздерін қайталау. (тіл дамыту және көркем әдебиет)
Музыкалық аспаптармен ойындар. Білім күніне арналған әндер тыңдату. (шығармашылық дағдылар, музыка)
Өнер бұрышында ойыншықтар тақырыбында сурет салу, мүсіндеу, жапсыру, құрастыру. (шығармашылық, сурет салу, мүсіндеу, жапсыру, құрастыру)
Қолдың ұсақ және ірі моторикасын дамытатын ойындар. (танымдық дағдылар)
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.

	Үйге қайту
Ата-анаға кеңес
	"Қыздар мен ұлдар" тақырыбына әңгімелесу .
	"Ауыз су мен бала денсаулығы" тақырыбына кеңес.
	"Ата-аналармен ынтымақтастық - баланың мектепке дейінгі мекемеге сәтті бейімделуінің басты шарты" тақырыбына әңгімелесу.
	"Көшедегі тәртіп-қауіпсіздік кепілі" тақырыбына әңгімелесу.
	Әңгімелесу: "Баланың отбасындағы ересектерге деген қарым-қатынасы".


